頌六十二首 二
作者：道世
朝代：唐

paragraphs: 遺身八萬塔，寶飾高百丈。
儀鳳異靈鳥，金槃代佛（一作「盤代仙」）掌。
積拱承彫月（一作「角」），高簷掛樹網。
寶地若池沙，風鈴如積響。
刻削生千變，丹青圖萬像。
煙霞時出沒，神仙乍來往。
晨霧半層生，飛幡接雲上。
遊蜺不敢息，翔鵾詎能仰。
福地下金繩，天報豈虛枉（一作「聖變無窮端，感福豈三兩」）。
願假舟航末（一作「木」），彼岸誰云廣？
（見同書卷三《敬塔部》。
注一作者，爲《法苑珠林》卷五一《敬塔篇》之異文。
）。